มีต โลฟ

ไมเคิล ลี อะเดย์ () หรือเป็นที่รู้จักในชื่อ มีต โลฟ () และมีต โลฟ อะเดย์ () (27 กันยายน ค.ศ. 1947 – 20 มกราคม ค.ศ. 2022) เป็นนักดนตรีร็อกชาวอเมริกันและนักแสดง เขามีผลงานอัลบั้มไตรภาคชุด Bat out of Hell อันประกอบด้วย Bat Out of Hell, Bat out of Hell II: Back into Hell และ Bat out of Hell III: The Monster Is Loose โดยอัลบั้มชุด Bat out of Hell ขายได้มากกว่า 40 ล้านชุด หลังจากนั้นกว่า 30 ปี ก็ยังคงมียอดขายราว 200,000 ชุดต่อปี และยังติดชาร์ตมานานกว่า 9 ปี

ถึงแม้ว่าเขาจะประสบความสำเร็จกับอัลบั้ม Bat Out of Hell และ Bat out of Hell II: Back into Hell ซึ่งได้รับรางวัลแกรมมี่ในสาขาร้องเพลงร็อกยอดเยี่ยม แต่ผลงานเดี่ยวในชุดต่อ ๆ มาก็ยากที่จะสร้างความแข็งแรงให้กับชีวิตเขา ในประเทศบ้านเกิด แต่เขาก็ยังคงเป็นไอค่อนและได้รับความนิยมในยุโรป โดยเฉพาะในสหราชอาณาจักร ที่เขาติดอันดับ 23 ของอัลบั้มที่ใช้เวลารวมอยู่ในชาร์ตนานที่สุด เขาติดอันดับในการจัดอันดับทางช่องวีเอชวันในหัวข้อ 100 ศิลปินฮาร์ดร็อกที่ยอดเยี่ยมที่สุด

มีต โลฟยังมีผลงานทางภาพยนตร์และโทรทัศน์กว่า 50 เรื่อง ซึ่งในบางครั้งแสดงเป็นตัวเขาเองหรือรับบทบาทเกี่ยวกับนักร้อง นักดนตรีบนเวที เขาเป็นที่รู้จักกับบท เอ็ดดีและ ดร. สก็อตต ในรายการที่ชื่อ The Rocky Horror Show, เอ็ดดี้ใน The Rocky Horror Picture Show, โรเบิร์ต "บ็อบ" พอลสัน ใน Fight Club, ไทนี่ เดอะเบาเซอร์ ใน Wayne's World, เดนนิส พนักงานขับรถบัสใน "Spice World" และพ่อของแจ็ก แบล็กใน Tenacious D in The Pick of Destiny

อ้างอิง 

นักร้องอเมริกัน
นักแสดงอเมริกัน
ผู้ที่ได้รับรางวัลแกรมมี
ศิลปินสังกัดโมทาวน์เรเคิดส์
ศิลปินสังกัดแอริสตาเรเคิดส์
ศิลปินสังกัดอีพิกเรเคิดส์
บุคคลจากแดลลัส